b'\n_START_ARTICLE_\nRaab-Katzenstein KL.1 Schwalbe\n_START_PARAGRAPH_\nRaab-Katzenstein KL.1 Schwalbe je nem\xc5\xa1ko letalo proizvajalca Raab-Katzenstein-Flugzeugwerke iz 1920ih, znano predvsem po vlogi akrobatskega letala. Kratica KL.1 je bila kasneje zamenjana z RK.1 po imenu tovarne letal._NEWLINE_V Sloveniji ga je pred drugo svetovno vojno uporabljal Letalski center Maribor. 17. novembra leta 1929 je letalo ob izvajanju akrobacij tr\xc4\x8dilo v dimnik hi\xc5\xa1e in strmoglavilo na Glavnem trgu v Mariboru, pri tem sta se smrtno ponesre\xc4\x8dila tajnik aerokluba Ivo \xc5\xa0estan in tovarni\xc5\xa1ki pilot Hans M\xc3\xbcller.'